Թուր Հեյերդալ

Թուր Հեյերդալ (, ), նորվեգացի ճանապարհորդ, ազգագրագետ, հնագետ և գրող։

Երկրորդ համաշխարհային պատերազմի տարիներին՝ Դիմադրության նորվեգական շարժման մասնակից։ 1937-1938 թվականներին ապրել է Մարկիզյան կղզիներում, ուր պոլինեզացիների առասպելները՝ Արևելքից իրենց նախնիների գալու վերաբերյալ, Հեյերդալի մեջ ծնեցին նրանց էթնոգենեզն ուսումնասիրելու գաղափարը։ Քանի որ նրա ենթադրությանը (թե Պոլինեզիայի արևելյան կղզիները նախապես բնակեցրել են պերուական լաստանավերով Ամերիկայից եկածները) գիտնականները վերաբերվեցին թերահավատորեն, նա 1947 թվականին, հինգ ուղեկիցների հետ 101 օրվա ընթացքում Կոն-Տիկի լաստանավով անցավ Պերուից մինչև Տուամոտու կղզիախմբի Ռարորիա կղզին (մոտ 8000 կմ)։

1953 թվականին Հեյերդալը ղեկավարել է հնագիտական արշավախումբը Գալապագոսյան կղզիներում, ուր հայտնաբերել է մինչինկական դարաշրջանի հնդկացիների բնակատեղերի գոյության ապացույցներ։ 1955-1956 թվականներին հնագիտական արշավախումբ է ղեկավարել Զատկի, Ռապաիտի և Մարկիզյան կղզիներում և ապացույցներ գտել մ. թ. IV դարում դրանց բնակեցված լինելու վերաբերյալ։ Հետագա տարիներին Հեյերդալն ուսումնասիրել է Պերուի, Բոլիվիայի, Մեքսիկայի, Եթովպիայի, Չադ Հանրապետության հնարավոր փոխադրամիջոցները (եղեգից և կաշվից նավակներ), որոնք հնում կարող էին ծառայել անդրատլանտյան գաղթի համար։ Այդ նպատակով էլ Հեյերդալը 1969 թվականին և 1970 թվականին 2 պապիրուսե նավակներով (Ռա I և Ռա II), կազմակերպել է գիտարշավ Մարոկկոյի արևմտյան ափերից Բարբադոս կղզի։ 1971-1974 թվականներին Մերձավոր Արևելքում Հեյերդալն ուսումնասիրել է այդ շրջանի հնագույն մշակույթների պատմական հաջորդականությունը։ 1977 թվականին գիտարշավ է կազմակերպել «Տիգրիս» նավով։

Ծանոթագրություններ

Արտաքին հղումներ 
 Թոր Հեյերդալը գրապահարանում

Նորվեգացի ճանապարհորդներ
Նորվեգացի ազգագրագետներ
Նորվեգացի հնագետներ
Նորվեգացի գրողներ
Հոկտեմբերի 6 ծնունդներ
Նորվեգացի պատմաբաններ
Օսկարակիրներ
Երկրորդ համաշխարհային պատերազմի մասնակիցներ
Օսլոյի համալսարանի շրջանավարտներ
20-րդ դարի պատմաբաններ
Քաղցկեղից մահացածներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Նորվեգացի գիտնականներ
Մարդաբաններ
Նորվեգացի կինոռեժիսորներ
Նորվեգացի աշխարհագրագետներ
Նորվեգացի կենդանաբաններ
Նորվեգացի կինոգործիչներ